钦定古今图书集成/明伦汇编/氏族典/第059卷 > 徐贲
## 钦定古今图书集成/明伦汇编/氏族典/第059卷 > 徐贲

按《明外史徐贲传》：“贲字幼文，其先蜀人，徙常州，再徙
平江。工诗，善画山水。张士诚辟为属，已谢去，居湖州
蜀山。吴平，谪徙临濠。洪武七年，被荐至京。九年春，奉
使晋冀，有所廉访。暨还，检其橐惟纪行诗数首。太祖
悦，授给事中，改御史，巡按广东。又改刑部主事，迁广
西参议。以政绩卓异，擢河南左布政使。大军征洮、岷”，
道其境。坐犒劳不时，下狱瘐死。